Državni univerzitet u Tbilisiju

Državni univerzitet u Tbilisiju (gruzijski: ივანე ჯავახიშვილის სახელობის თბილისის სახელმწიფო უნივერსიტეტი, latinski: Universitas Tphilisensis, ruski: Тбилисский государственный университет, engleski: Tbilisi State University) je javni univerzitet u glavnom gruzijskom gradu Tbilisiju. Univerzitet je osnovan 8. februara 1918. godine i najstariji je univerzitet na Kavkazu. Danas ga pohađa oko 18.000 studenata. Institucija je podeljena na 5 regionalnih ogranaka u različitim delovima zemlje, 6 fakulteta, 60 naučno-istraživačkih laboratorijuma i centara, naučnu biblioteku sa oko 3,700.000 knjiga i časopisa, sedam muzeja, izdavačku kuću i štampariju. Glavni inicijator osnivanja univerziteta bio je Ivane Džavagišvili, istoričar i lingvista koji je bio i prvi rektor univerziteta u periodu od 1919. do 1926. godine. Historija Udruženje za osnivanje univerziteta po prvi se puta okupilo 1917. godine. Univerzitet je 1918. godine osnovao Ivane Džavagišvili sa grupom sledbenika kao prvu instituciju toga tipa u regionu Kavkaza. Univerzitet je bio smešten u kući koja je bila sedište Gruzijske plemićke gimnazije. Na osnivače je kao inspiracija delovala i nacionalna istorija Škole filozofije u retorike u Kolčisu iz IV veka, kao i gruzijski centri obrazovanja u Palestini (V vek), Siriji (VI vek), Grčkoj (X-XV vek) kao i Bugarska na Balkanu (XI vek) kao i interakcija istaknutih učenjaka iz nacionalne istorije sa obrazovnim sistemima u okolnim zemljama i društvima Male Azije, Bliskog istoka i Rusije. Univerzitet je otvoren 26. januara 1918. godine, na 99. godištnjicu osnivanja Sanktpeterburškog državnog univerziteta i na dan sećanja na gruzijskog cara Davida IV od Gruzije. Prvu lekciju održao je sam Ivane Džavagišvili i njezin je naslov bio „Ličnost i njezina uloga drevno-gruzijskoj istorijsko-filozofskoj literaturi i životu“. Na univerzitetu je radilo 18 predavača, a pohađalo ga je 369 studenata i 89 slobodnih slušaoca. U sovjetskom periodu, univerzitet je od 1930-ih do početka 1960-ih nosio ime Josifa Visarionoviča Staljina, lidera Sovjetskog Saveza i etničkog Gruzijca. Godine 1928. univerzitet je posetio i na njemu predavao francuski fizičar Paul Langevin. Reference Vanjske veze www.tsu.ge